|  |  |
| --- | --- |
| *Alsó- Tisza-menti Önkormányzati Társulás* ***Társulási Tanácsa E l n ö k é t ő l***  ***6647 Csanytelek, Volentér János tér 2. sz.***  ***Tel.: 63 / 578–510 Fax: 63 / 578-517*** | Csanytelek Község Önkormányzata Jegyzőjétől  Társulás Feladatellátójától  ***🖂 6647. Csanytelek, Volentér János tér 2.sz.***  **🕿 63/578-510; 63/578-512; 63/578-513; fax: 63/578-517; jegyzo@csanytelek.hu** |

A/27-4/2022.

.

**E L Ő T E R J E SZ T É S**

**az Alsó- Tisza-menti Önkormányzati Társulás Társulási Tanácsának**

2022. októberi ülésére

**Tárgy**: *A Társulás fenntartásában lévő szociális intézményekben nyújtott szociális ellátások 2022. évi intézményi térítési díjai összege módosításának kezdeményezése*

**Tisztelt Társulási Tanács!**

Emlékeztetjük Önöket arra, hogy tárgyban az arra jogosított Csanytelek Község Önkormányzata Képviselő.-testülete 2022. szeptember 1. napjával hatályba léptette az általa tárgyban kiadott önkormányzati rendeletet, amely a Társulás Társulási Tanácsa a 8/2022. (VII. 21.) Atmöt határozatán alapul és a Társulás által fenntartott 3 szociális intézmény intézményi térítési díja összegének módosítását tartalmazza.

A tárgyi előterjesztéshez csatoljuk a 2022. július11. napján kelt, A/27/2022. iktatószám alatt tárgyban kiadott előterjesztést, amely részletesen tartalmazza azokat a központi jogszabályhelyeket, amelyek lehetővé teszik a szociális intézmények intézményi térítési díja összegének megállapítását, illetve annak évente 2 alkalommal való változtatását. Ezzel nem kell megduplázni ugyanazon összetételű, több oldalas ismeretanyagot, amely értelmezése viszont szükséges az önkormányzati rendelet kiadásához, annak értelmezéséhez.

Szintén csatoljuk a tárgyban júliusban kiadott *előzetes*  *hatásvizsgálat* és az *indokolás dokumentumát,* ami vélhetően megkönnyíti a módosítás feldolgozását.

Tájékoztatjuk Önöket arról, hogy a 3 szociális intézmény közül az intézményi térítési díj összegének emelése iránti igény érvényesítését kezdeményezte az *Esély Szociális Alapellátási Központ Vezetője,* aki benyújtotta az intézmény *önköltségszámítási szabályzatát,* mellyel visszaigazolja az intézményi térítési díj összegének emelése iránti igény jogalapját. Az intézmény által nyújtott szociális ellátások közül *az étkeztetés* igénybevétele utáni díj összegének emelése mellett szól az a megnövekedett költséghalmaz, amely rárakodik a szolgáltatás nyújtása költségeire.

Az *Esély Szociális Alapellátási Központ által nyújtott étkeztetés*  1 ellátási napra, adagra vetített szolgáltatási önköltsége 1.132.- Ft, melyből nettó 630.- Ft (ÁFA nélküli) összeget határozott meg rendeletében a helyi jogalkotó és ezt az összeget + az ÁFA összeget kellett megtérítenie az ellátást igénybe-vevőnek. Az intézmény vezetője ezt a nettó összeget *125.- Ft-tal 755.- Ft-ra (bruttó 960.- Ft)* kezdeményezi emelni adagonként egy ellátási napra. A szociálisan nem rászoruló személyek által igénybe-vett szolgáltatások után fizetendő intézményi térítési díj nettó összege szeptember 1. napjától 709.- Ft-ról *nettó 143.- Ft-tal 852.- Ft-ra emelve* jelenik meg naponta adagonként számolva.

Csanytelek község területén működő *Remény Szociális Alapszolgáltató Központ* intézményi térítési díja összege emelését azért nem kezdeményezte az intézmény vezetője, mert Csanytelek Község Önkormányzata Képviselő-testülete az intézményben étkeztetés szociális ellátást igénybe-vevők számára szolgáltatást nyújtó KÉBSZ Kft-t (mint az önkormányzat 100 %-ban önkormányzati tulajdonú vállalkozás) bevétel kiesését 2022. szeptember 1.-2022. december 31. napjáig tartó időszakra kiegészítő támogatás jogcímén költségvetési forrásátadással biztosította.

A Tömörkényi székhelyű *Gondozási Központ Rózsafűzér Szociális Otthon* számára az önkormányzat által működtetett konyha által nyújtott étkeztetési szolgáltatás során kialakult veszteséget Tömörkény Község Önkormányzata saját költségvetése terhére viseli, így a szociális intézmény költségvetését ez nem terheli meg, ezért nem jelentkezett az intézmény vezetője térítési díj emelése iránti igénnyel.

**Tisztelt Társulási Tanács!**

Indítványozzuk a tárgyban benyújtott előterjesztés és az ahhoz csatolt mellékletek megvitatását és a mellékelt határozati javaslatban foglaltak elfogadását, egyben tárgyban önkormányzati rendelet alkotására való felkérés kimondását.

C s a n y t e l e k, 2022. október 14.

Tisztelettel:

………………………………………. ………………………………….

Erhard Gyula Kató Pálné

Alsó- Tisza-menti Önkormányzati Társulás Feladatellátó jegyző

Társulási Tanácsa Elnöke Társulás törvényességi felelőse

…/2022. (X. .. .) Atmöt határozat

**Tárgy**: *A Társulás fenntartásában lévő szociális intézményekben nyújtott szociális ellátások 2022. évi intézményi térítési díjai összege módosításának kezdeményezése*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa a tárgyi előterjesztést megtárgyalta és az alábbi döntést hozta:

1. A Társulás Társulási Tanácsa – a szociális igazgatásról és a szociális ellátásokról szóló 1993. évi III. törvény 92/B. § (1) bekezdés a) pontjában biztosított jogkörében eljárva – a Társulás által fenntartott *Esély Szociális Alapellátási Központ* által nyújtott szolgáltatások igénybe-vétele utáni intézményi térítési díj (ÁFA nélküli) nettó összegének emelését rendeli el az alábbiak szerint

|  |  |  |  |  |  |
| --- | --- | --- | --- | --- | --- |
| **Sor-szám** | **A** | **B** | | **C** | |
| ***Esély Szociális Alapellátási Központ által nyújtott szolgáltatások igénybevétele után megállapított intézményi térítési díj***  ***általános forgalmi adó nélküli* *összege* (Ft-ban)** | | | | |
| **Szolgáltatás formája** | **Szolgáltatási önköltség összege (Ft/fő)** | | **Intézményi térítési díj összege (Ft/fő)**  **általános forgalmi adó nélkül** | |
| 1. | **szociális**  **étkeztetés**  **(ellátási területen)** | egy ellátási  nap (adag) önköltsége | ***1132.-*** | egy ellátási nap (adag) nettó térítési díjának összege | ***755.-*** |
| 1.1. | **étel házhoz szállítása szerződés szerint (Csongrád)** | házhoz szállítás önköltsége | ***0.-*** | házhoz szállítás (ellátási nap) | ***0.-*** |
| 2. | **házi segítség-nyújtás**  **(ellátási területen)** | szociális segítés óra önköltsége | ***1194.-*** | egy óra szociális segítés  térítési díja összege | ***400.-*** |
| 2.1. | egy óra személyes gondozás önköltsége | ***1194.-*** | személyes gondozás óra térítési díj összege | ***400.-*** |
| 3. | **támogató szolgálat (ellátási területen)** | egy feladategység önköltsége | ***1.741.-*** | egy szolgálati óra térítési díja | ***60.-*** |
| egy szállítási km térítési díja | ***100.-*** |
| 4. | **jelzőrendszeres házi segítségnyújtás**  **ellátási területen**  **(100 db készülék)** | egy készülék napi önköltsége | ***150.-*** | egy készülék/ ellátási nap | ***30.-*** |
| 5. | **nappali ellátás – Idősek Klubja**  csak nappali tartózkodás esetén | egy ellátási nap önköltsége | ***561.-*** | egy ellátási nap térítési díj összege | ***0.-*** |
| 5.1. | **nappali ellátás – Idősek Klubja**  nappali tartózkodás és étkeztetés esetén | egy ellátási nap önköltsége | ***1132.-*** | egy ellátási nap (adag) térítési díja (nettó) | ***755.-*** |
| 6. | **Demens személyek**  **nappali ellátása** | egy főre jutó napi költség | napközbeni tartózkodást igénybe--vevők **3.592.-** | csak napközbeni tartózkodás esetén | ***0.-*** |
| napközbeni tartózkodást és étkezést igénybe-vevők  **3.592.-** | nappali tartózkodás és étkezés esetén | ***755.-*** |
| 7. | **Fogyatékos személyek**  **nappali ellátása** | egy főre jutó napi költség | napközbeni tartózkodást igénybe-vevők  **-900.-** | csak napközbeni tartózkodás esetén | ***0.-*** |
| napközbeni tartózkodást és étkezést igénybe-vevők  **-900.-** | nappali tartózkodás és étkezés esetén | ***755.-*** |

|  |  |  |  |
| --- | --- | --- | --- |
| **Sor-**  **szám** | **A** | **B** | **C** |
| ***Esély Szociális Alapellátási Központban* a**  ***szociálisan nem rászorult személyek* által igénybe-vett szolgáltatások után fizetendő**  **intézményi térítési díjainak általános forgalmi adó nélküli összege (Ft-ban)** | | |
| 1**.** | **étkeztetés** | ellátási nap/adag | ***852.-*** |
| 2**.** | **támogató szolgálat** | szállítás díja (km) | ***125.-*** |
| személyi segítés szolgálati óradíja | ***545.-*** |
| 3. | **jelzőrendszeres**  **házi segítségnyújtás** | napidíj | ***190.-*** |

1. A Társulás Társulási Tanácsa az általa 8/2022. (VII. 21.) Atmöt határozata szerint a *Remény Szociális Alapszolgáltató Központ* és a *Gondozási Központ Rózsafűzér Szociális Otton* által nyújtott szolgáltatások utáni intézményi térítési díj összegére irányadó döntését változtatás nélkül fenntartja, arra nem kezdeményez rendelet módosítást.
2. A Társulás Társulási Tanácsa felkéri a Társulásban önkormányzatii rendelet alkotására jogosított Csanytelek Község Önkormányzata Képviselő-testület arra, hogy a tárgyi határozatba rögzített intézményi térítési díj összegével megegyező tartalmú önkormányzati rendelet adjon ki, mellyel módosítja a tárgyban hatályba lévő rendeletét, melyet 2022. december 1. napjával léptessen hatályba, figyelemmel az előzetes véleményezési jogkörrel rendelkező tagönkormányzatok által hozott döntésére.

Végrehajtás határideje: folyamatos, legkésőbb 2022. október 31.

Végrehajtásért felelős: Erhard Gyula elnök,

Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Társulás Társulási Tanácsa Elnöke, Tagjai (Székhelyükön)
* Feladatellátó jegyző (Csanyteleki Polgármesteri Hivatal Vezetője (Helyben)
* Esély Szociális Alapellátási Központ Vezetője (Csongrád)
* Adó- és Pénzügyi Iroda Vezetője (Helyben)
* Irattár